
Az Európai Parlament,
–	tekintettel a Pénzmosás és Terrorizmusfinanszírozás Elleni Hatóság igazgatótanácsának 2025. december 9-i javaslatára (GBSUP 7/2025. sz. határozat (GBFIU 11/2025. sz. határozat)),
–	tekintettel a Pénzmosás és Terrorizmusfinanszírozás Elleni Hatóság létrehozásáról, valamint az 1093/2010/EU, az 1094/2010/EU és az 1095/2010/EU rendelet módosításáról szóló, 2024. május 31-i (EU) 2024/1620 európai parlamenti és tanácsi rendelet[footnoteRef:1] 63. cikkének (4) bekezdésére,  [1:  	HL L, 2024/1620, 2024.6.19., ELI: http://data.europa.eu/eli/reg/2024/1620/oj.] 

–	tekintettel az Elnökök Értekezletének az Európai Parlament képviselőinek vagy más személyeknek az ügynökségek és szervek igazgatótanácsaiba vagy egyéb pozícióiba történő kinevezésére vonatkozó szabályokról szóló, 2025. október 22-i határozatára,
–	tekintettel eljárási szabályzatára,
–	tekintettel a Gazdasági és Monetáris Bizottság és az Állampolgári Jogi, Bel- és Igazságügyi Bizottság jelentésére (A10-0267/2025),
A.	mivel az (EU) 2024/1620 rendelet 63. cikkének (4) bekezdése úgy rendelkezik, hogy a Pénzmosás és Terrorizmusfinanszírozás Elleni Hatóság ügyvezető testületének tagjait érdemeik, készségeik, tudásuk, feddhetetlenségük, elismert tekintélyük és a pénzmosás és a terrorizmusfinanszírozás elleni küzdelem területén szerzett tapasztalataik, valamint egyéb releváns képesítéseik alapján kell kiválasztani;
B.	mivel a Parlament elkötelezett amellett, hogy biztosítsa a nemek közötti egyensúlyt az uniós intézmények, szervek és ügynökségek vezető pozícióiban; mivel valamennyi uniós és nemzeti intézménynek és szervnek konkrét intézkedéseket kell tennie a nemek közötti egyensúly biztosítása érdekében; mivel a Parlament elvárja, hogy az (EU) 2024/1620 rendelet (66) preambulumbekezdésében foglaltaknak megfelelően a Pénzmosás és a Terrorizmusfinanszírozás Elleni Hatóság ügyvezető testületében a nemek kiegyensúlyozott képviseletének megőrzése érdekében legalább két alkalmas jelöltből álló szűkített listát kapjon a jövőbeli kinevezésekhez;
C.	mivel az (EU) 2024/1620 rendelet 63. cikkének (4) bekezdésével összhangban a Bizottság 2025. november 12-én elfogadta a Pénzmosás és Terrorizmusfinanszírozás Elleni Hatóság ügyvezető testületi tagságára jelölt személyek szűkített listáját, és az előválogatott jelöltek listáját a Parlament rendelkezésére bocsátotta;
D.	mivel a Gazdasági és Monetáris Bizottság és az Állampolgári Jogi, Bel- és Igazságügyi Bizottság – különösen az (EU) 2024/1620 rendelet 63. cikkében meghatározott követelményekre tekintettel – értékelte a Pénzmosás és Terrorizmusfinanszírozás Elleni Hatóság ügyvezető testületi tagságára pályázó, előválogatott jelölt képességeit;
E.	mivel 2025. december 2-án a Gazdasági és Monetáris Bizottság és az Állampolgári Jogi, Bel- és Igazságügyi Bizottság meghallgatta Henrica Maria Verbeek-Kusters asszonyt, aki nyitóbeszédet mondott, majd válaszolt a bizottságok tagjai által feltett kérdésekre;
F.	mivel 2025. december 9-én a Pénzmosás és Terrorizmusfinanszírozás Elleni Hatóság igazgatótanácsa javaslatot fogadott el Henrica Maria Verbeek-Kustersnek a Pénzmosás és Terrorizmusfinanszírozás Elleni Hatóság ügyvezető testületének tagjává történő kinevezéséről, és továbbította ezt a javaslatot a Parlamentnek;
1.	jóváhagyja Henrica Maria Verbeek-Kustersnek a Pénzmosás és Terrorizmusfinanszírozás Elleni Hatóság igazgatótanácsi tagjává történő kinevezésére irányuló javaslatot;
2.	utasítja elnökét, hogy továbbítsa ezt a határozatot a Tanácsnak, a Bizottságnak, a Pénzmosás és Terrorizmusfinanszírozás Elleni Hatóságnak, valamint a tagállamok kormányainak.

